5ί9Π3ΐυΓβ ΝοΙ 
\/6ΠΪίΘςΓ_ \ 




ΟίςΐυΐΙ^ίςπθό 6γ 
νΑΚνΑΚΑ ΖΑΟΗ/' 

Οβίβ: 2017 . 04.31 
ΕΕ8Τ 
Κθ35θπ: δίβΠΒα ΡϋΡ 
(θΓη&θίΜθύ) | 

ΙοΜϋοη: Α0τβ|5, ΕΙΙίπϊΚο 
Τγρο9Γ3{ϊο 


13851 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


28 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1475 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση 24ωρης λειτουργίας καθώς και εξαί¬ 
ρεσης της πενθήμερης εργασίας του τμήματος 
αποκομιδής και ανακυκλώσιμων υλικών και του 
τμήματος Καθαρισμού Κοινοχρήστων χώρων και 
πρασίνου της Δ/νσης καθαριότητας Ανακύκλω¬ 
σης και πρασίνου του Δήμου Σάμου. 

2 Έγκριση τροποποίησης του Οργανισμού Εσωτε¬ 
ρικής Υπηρεσίας του Δήμου Θεσσαλονίκης. 

3 Ανώτατο όριο επιτρεπόμενων ημερών κίνησης 
εκτός έδρας στο Ν.Π.Δ.Δ. «Μουσείο Φωτογραφίας 
Καλαμαριάς «ΧΡΗΣΤΟΣ ΚΑΛΕΜΚΕΡΗΣ»» Δήμου 
Καλαμαριάς Νομού Θεσσαλονίκης για το έτος 
2017. 


ΑΠΟΦΑΣΕΙΣ 

Αριθ. 23807 _ (1) 

Καθιέρωση 24ωρης λειτουργίας καθώς και εξαί¬ 
ρεσης της πενθήμερης εργασίας του τμήματος 
αποκομιδής και ανακυκλώσιμων υλικών και του 
τμήματος Καθαρισμού Κοινοχρήστων χώρων και 
πρασίνου της Δ/νσης καθαριότητας Ανακύκλω¬ 
σης και πρασίνου του Δήμου Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις 

α) Τ ων άρθρων 214,225,238 και 280 του ν. 3852/2010 
(ΦΕΚ 87 Α77-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

β) Του π.δ/τος 143/2010 (ΦΕΚ Α' 236/27-12-2010) «Ορ¬ 
γανισμός Αποκεντρωμένης Διοίκησης Αιγαίου». 

γ) Του άρθρου 56 του ν. 4257/2014 (ΦΕΚ 93 Α'/ 
14-04-2014), σε συνδυασμό με την ΠΥΣ 4/15 (ΦΕΚ 24 Α7 
06-02-2015) «Αποδοχή παραιτήσεων των Γενικών Γραμ¬ 
ματέων Αποκεντρωμένων Διοικήσεων της Χώρας». 


δ)Του άρθρου 28παρ. 1 του ν. 4325/2015 (ΦΕΚ47 Α'/ 
11 -05-2015) «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

ε) Του ν. 3469/2006 (ΦΕΚ 131 Α728-6-2006) «Εθνικό 
Τυπογραφείο, Εφημερίδα της Κυβερνήσεως και λοιπές 
διατάξεις». 

στ) Του άρθρου 36 του ν. 3584/2007 (ΦΕΚ 143 Α'/ 
28-6-2007) «Κύρωση του Κώδικα Κατάστασης Δημοτικών 
και Κοινοτικών Υπαλλήλων», με τις τροποποιήσεις του. 

ζ) Του άρθρου 20 του ν. 4354/2015 (ΦΕΚ 176 Α'/ 
16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

2. Την αριθ. πρωτ. 2/31029/ΔΕΠ/6.5.2016 εγκύκλιο του 
Γ.Λ.Κ. με θέμα «Παροχή οδηγιών για την εφαρμογή των 
διατάξεων του Κεφαλαίου Β' του ν. 4354/2015 (176/Α')». 

3. Την αριθ. 61 /23-03-2017 (ΑΔΑ:Ψ08ΥΩ1 Κ-ΦΕΧ) από¬ 
φαση Δημοτικού Συμβουλίου, η οποία μας διαβιβάστηκε 
με το αριθ. πρωτ. 7584/04-04-2017 έγγραφο του Δήμου 
Σάμου με θέμα: «Καθιέρωση 24ωρης λειτουργίας καθώς 
και εξαίρεσης της πενθήμερης εργασίας του τμήματος 
αποκομιδής και ανακυκλώσιμων υλικών και του Τμήμα¬ 
τος Καθαρισμού Κοινοχρήστων Χώρων και Πρασίνου 
της Δ/νσης καθαριότητας Ανακύκλωσης και πρασίνου 
του Δήμου Σάμου». 

4. Την από 23-03-2017 Βεβαίωση της Οικονομικής 
Υπηρεσίας του Δήμου, αποφασίζουμε: 

Εγκρίνουμε την κατ' εξαίρεση καθιέρωση από την 
εφαρμογή της πενθήμερης εργασίας, 24ωρης λειτουρ¬ 
γίας καθώς και της λειτουργίας κατά τις Κυριακές και 
εξαιρέσιμες ημέρες, του Τμήματος Αποκομιδής Απορ¬ 
ριμμάτων και Ανακυκλώσιμων Υλικών και του Τμήματος 
Καθαρισμού Κοινοχρήστων Χώρων και Πρασίνου της 
Διεύθυνσης Καθαριότητας, Ανακύκλωσης και Πρασίνου 
του Δήμου Σάμου, για την αντιμετώπιση των πάσης (ρύ¬ 
σεως απρόβλεπτων, εξαιρετικών, εποχιακών και εν γένει 
εκτάκτων ή επειγουσών υπηρεσιακών αναγκών του Δή¬ 
μου και προκειμένου να μην τεθεί σε κίνδυνο πρωτίστως 
η δημόσια υγεία και το περιβάλλον, και την εκτέλεση του 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 475/28.04.2017 


έργου αποκομιδής απορριμμάτων κατά τις ώρες όπου 
θα επιφέρεται η μικρότερη δυνατή όχληση. Η ανωτέρω 
εξαίρεση θα ισχύει για το κάτωθι προσωπικό, ως εξής: 

(α) Για το Τμήμα Αποκομιδής Απορριμμάτων και Ανα- 
κυκλώσιμων Υλικών της Δ/νσης Καθαριότητας και Ανα¬ 
κύκλωσης, υπάλληλοι εξήντα δύο (62), ως κάτωθι: 

• Δέκα επτά (17) ΔΕ 29 Οδηγών Αυτοκινήτων 

• Δέκα (10) ΥΕ Εργατών Καθαριότητας 

•Τριάντα πέντε (35) ΥΕ Εργατών Καθαριότητας (ΙΔΟΧ) 

(β) Για το Τμήμα Καθαρισμού Κοινοχρήστων Χώρων 
και Πρασίνου, της Δ/νσης Καθαριότητας, υπάλληλοι σα¬ 
ράντα έξι (46), ως κάτωθι: 

• Ένας (1) ΔΕ 28 Χειριστών Μηχανημάτων 

• Δύο (2) ΥΕ 16 Οδοκαθαριστών 

•Τέσσερις (4) ΥΕ Εργατών Νεκροταφείου 

• Εννέα (9) ΥΕ Εργατών Καθαριότητας 

•Τριάντα (30) ΥΕ Εργατών Καθαριότητας (ΙΔΟΧ). 

Από την παρούσα απόφαση προκαλείται δαπάνη εις 

βάρος του προϋπολογισμού του Δήμου Σάμου, Οικονο¬ 
μικού έτους 2017, η οποία θα βαρύνει τον Κ.Α. 20.6012 
(5.000 €), τον Κ.Α. 20.6051 (103.500 €), τον Κ.Α. 20.6052 
(43.000 €) και τον Κ.Α. 20.6054 (92.800 €). Αντίστοιχη 
δαπάνη θα βαρύνει τους ίδιους Κ.Α. και για τα επόμενα 
πέντε χρόνια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 24 Απριλίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΟΛΑΟΣ ΘΕΟΔΩΡΙΔΗΣ 


Αριθ. 17459 _ (2) 

Έγκριση τροποποίησης του Οργανισμού Εσωτε¬ 
ρικής Υπηρεσίας του Δήμου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις: 

α) των άρθρων 1, 63, 97, 98, 214, 225, 238, 254, 
257, 258, 266, 280 και 283 του ν. 3852/2010 «Νέα 
Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» 
(ΦΕΚ 87/Α/2010), 

β) του άρθρου 10 του ν. 3584/2007 «Κώδικας Κα¬ 
τάστασης Δημοτικών και Κοινοτικών υπαλλήλων» 
(ΦΕΚ 143/Α/2007), 

γ) των άρθρων 5 και 7 του ν. 3469/2006 «Εθνικό Τυ¬ 
πογραφείο, Εφημερίδα της Κυβερνήσεως και λοιπές 
διατάξεις» (ΦΕΚ 131/Α/2006), 

δ) των άρθρων 8 και 24του π.δ. 142/2010 «Οργανισμός 
της Αποκεντρωμένης Διοίκησης Μακεδονίας - Θράκης» 
(ΦΕΚ 235/Α/2010), 

ε) του άρθρου 90, το οποίο κυρώθηκε με το άρθρο 
πρώτο του π.δ. 63/2005 (ΦΕΚ 98/Α/2005) «Κωδικοποίηση 


της νομοθεσίας για την Κυβέρνηση και τα κυβερνητικά 
όργανα» που αφορούν τον έλεγχο των δαπανών που 
προκαλούν οι κανονιστικές διοικητικές πράξεις, 

στ) του π.δ. 50/2001 «Καθορισμός των προσόντων 
διορισμού σε θέσεις φορέων του δημόσιου τομέα» 
(ΦΕΚ 39/Α/2001), όπως τροποποιήθηκε και ισχύει, 

ζ) του άρθρου 56 του ν. 4257/2014 «Επείγουσες ρυθμί¬ 
σεις αρμοδιότητας Υπουργείου Εσωτερικών» (ΦΕΚ 93/Α/ 
14.04.2014), καθώς και την αριθ. 4/06-02-2015 Πράξης 
Υπουργικού Συμβουλίου περί αποδοχής παραιτήσεων 
των Γενικών Γραμματέων Αποκεντρωμένων Διοικήσεων 
της Χώρας (ΦΕΚ 24/Α/06.02.2015)». 

2. Την αριθ. 739/2012 απόφαση του Δημοτικού Συμ¬ 
βουλίου Θεσσαλονίκης, αναφορικά με την κατάρτιση 
του Οργανισμού Εσωτερικής Υπηρεσίας του Δήμου 
(Φ.Ε.Κ. 3360/Β/17.12.2012), την αριθ. 4253/17-01 -2013 
απόφαση του Γενικού Γραμματέα Αποκεντρωμένης Διοί¬ 
κησης Μακεδονίας-Θράκης, αναφορικά μετη διόρθωση- 
συμπλήρωση του Οργανισμού Εσωτερικής Υπηρεσίας 
του Δήμου Θεσσαλονίκης (Φ.Ε.Κ. 190/Β/04.02.2013). 

3. Την αριθ. 1474/14-11-2016 απόφαση του Δημοτικού 
Συμβουλίου Θεσσαλονίκης, που αφορά στην έγκριση της 
τροποποίησης του Οργανισμού Εσωτερικής Υπηρεσίας 
του οικείου φορέα. 

4. Τη θετική γνώμη του Υπηρεσιακού Συμβουλίου 
Υπαλλήλων Δήμου Θεσσαλονίκης, που διατυπώθηκε στο 
αριθ. 1/20.02.2017 (θέμα 48ο της ημερήσιας διάταξης) 
πρακτικό του. 

5. Το γεγονός ότι δεν προκαλείται πρόσθετη δαπάνη 
στον προϋπολογισμό του Δήμου Θεσσαλονίκης, για το 
τρέχον οικονομικό έτος, καθώς και στους αντίστοιχους 
προϋπολογισμούς των επομένων ετών του φορέα, σύμ¬ 
φωνα και μετά οριζόμενα στην αριθ. 1474/14-11-2016 
απόφαση του Δημοτικού Συμβουλίου Θεσσαλονίκης, 
αποφασίζουμε: 

Εγκρίνουμε την τροποποίηση του Οργανισμού Εσω¬ 
τερικής Υπηρεσίας με την προσθήκη του Λιμενικού 
Γραφείου του Δήμου Θεσσαλονίκης, ως αυτοτελούς 
υπηρεσιακής μονάδας, με ευθύνη διαχείρισης και εκμε¬ 
τάλλευσης των τμημάτων της χερσαίας και θαλάσσιας 
ζώνης λιμένα της περιοχής Θεσσαλονίκης, που περιήλθε 
στη δικαιοδοσία του, καθώς και της εκεί τυχόν ευρισκό¬ 
μενης λιμενικής υποδομής και εγκαταστάσεων. Η νέα 
υπηρεσιακή μονάδα θα ονομάζεται: Αυτοτελές Τμήμα 
Εποπτείας και Εκμετάλλευσης Λιμενικής Ζώνης και θα 
υπάγεται στη Γενική Διεύθυνση Τεχνικών Υπηρεσιών, 
με την ταυτόχρονη συμπλήρωση στις αρμοδιότητες του 
Προϊσταμένου ΓενικήςΔιεύθυνσηςΤεχνικών Υπηρεσιών 
και την τροποποίηση της απαρίθμησης των υποκείμε¬ 
νων σε αυτή οργανικών μονάδων. Για τον σκοπό αυτό 
εγκρίνονται οι εξής τροποποιήσεις του ισχύοντος Ο.Ε.Υ.: 

1. Στο άρθρο 1 με τίτλο «Διάρθρωση Κεντρικών Υπη¬ 
ρεσιών» υπό τον υπότιτλο «Προϊστάμενος Γενικής Δι¬ 
εύθυνσηςΤεχνικών Υπηρεσιών» και σε άμεση συνέχεια 
του στοιχείου «1. Αυτοτελές Τμήμα Διαχείρισης Κοιμητη¬ 
ρίων» προστίθεται νέο στοιχείο ΙΑ ως εξής «Αυτοτελές 
Τμήμα Εποπτείας και Εκμετάλλευσης Λιμενικής Ζώνης». 

2. Σε συνέχεια του άρθρου 26 με τίτλο «Αυτοτελές Τμή¬ 
μα Διαχείρισης Κοιμητηρίων» προστίθεται νέο άρθρο 
26Α, ως εξής: 

Άρθρο 26 Α 

Αρμοδιότητες Αυτοτελούς Τμήματος Εποπτείας και Εκμετάλλευσης Λιμενικής Ζώνης 
(Λιμενικό Γραφείο Δήμου Θεσσαλονίκης) 

Το Λιμενικό Γραφείο του Δήμου Θεσσαλονίκης, ως αυτοτελής υπηρεσιακή μονάδα, έχει την ευθύνη διαχείρισης και 
εκμετάλλευσης των τμημάτων της χερσαίας και θαλάσσιας ζώνης λιμένα της περιοχής Θεσσαλονίκης, που περιήλθε 
στη δικαιοδοσία του, καθώς και της εκεί τυχόν ευρισκόμενης λιμενικής υποδομής και εγκαταστάσεων. Το Λιμενικό 
Γραφείο, πιο συγκεκριμένα, είναι αρμόδιο να: 

- Μεριμνά, σε συνεργασία με τις αρμόδιες τεχνικές υπηρεσίες του Δήμου και σύμφωνα με τις διατάξεις περί εκτε- 
λέσεως δημοσίων έργων, τις διατάξειςτης κείμενης νομοθεσίας περί λιμενικών ταμείων και στα πλαίσια ανάπτυξης 
του λιμενικού δυναμικού της χώρας, για την προετοιμασία και υποβολή εισηγήσεων προς το αρμόδιο όργανο δι¬ 
οίκησης για τη διενέργεια μελετών και την εκτέλεση έργων που απαιτούνται για την εξυπηρέτηση της εμπορικής, 
επιβατικής, ναυτιλιακής, τουριστικής και αλιευτικής κίνησης και γενικότερα της εύρυθμης λειτουργίας της ζώνης 
λιμένα, δικαιοδοσίας του Δήμου. 

- Φροντίζει, σε συνεργασία με τις αρμόδιες τεχνικές υπηρεσίες του Δήμου, για την υποβολή προτάσεων τροπο¬ 
ποίησης του εγκεκριμένου σχεδίου ρυμοτομίας για την επέκταση της χερσαίας ζώνης αν αυτή είναι ανεπαρκής για 
τις ανάγκες του λιμένα. 

- Προετοιμάζει και υποβάλει εισηγήσεις προς το αρμόδιο όργανο διοίκησης για τον προσδιορισμό της χρήσης 
των χώρων, εγκαταστάσεων και εν γένει κτημάτων, που περιλαμβάνονται στην υπαχθείσα στη δικαιοδοσία του 
Δήμου ζώνη λιμένα, για τη παραχώρηση με αντάλλαγμα και καθορισμένο χρόνο, χώρων που βρίσκονται εκεί καθώς 
και για την κατά τις κείμενες διατάξεις, εκμίσθωση τους εφόσον δεν είναι άμεσα αναγκαίοι για την λειτουργία της 
λιμενικής υποδομής. 

- Εισηγείται την κατά τις κείμενες διατάξεις ανάπτυξη δικτύων Ο.Τ.Α. κατά την έννοια του άρθρου 101 του 
ν. 3852/2010 ή τη σύναψη προγραμματικών συμβάσεων με άλλους Ο.Τ.Α. ή άλλους φορείς του δημοσίου και του 
ευρύτερου δημοσίου τομέα, Συνδέσμους Δήμων και Κοινοτήτων, συνεταιρισμούς, επιμελητήρια και επιστημονικούς 
φορείς δημοσίου ή ιδιωτικού δικαίου που εποπτεύονται από το Δημόσιο για τη μελέτη προγραμμάτων ανάπτυξης 
και εκτέλεσης λιμενικών έργων στη ζώνη λιμένα, καθώς και για την παροχή υπηρεσιών στη ζώνη αυτή. 

- Ερευνά, καταγράφει και αξιολογεί τον βαθμό εξυπηρέτησης των χρηστών των λιμενικών εγκαταστάσεων 
του Δήμου, εντοπίζει τις ανάγκες που δεν ικανοποιούνται και σχεδιάζει τρόπους βελτίωσης της ικανοποίησης 
των χρηστών συγκεντρώνοντας και λαμβάνοντας υπόψη για τον σκοπό αυτό σχετικές προτάσεις κρατικών ή 
κοινωνικών φορέων. 

- Εισπράττει την προβλεπόμενη από τις ισχύουσες διατάξεις Λιμενική Φορολογία και την αποδίδει στις αρμόδιες 
οικονομικές υπηρεσίεςτου Δήμου, μέσω μηνιαίων χρηματικών καταλόγων, που συντάσσει και αποστέλλει σε αυτές, 
προκειμένης της διάθεσης των σχετικών εσόδων για την εκτέλεση λιμενικών έργων κατά την έννοια του άρθρου 
55 ΒΔ 14/19-01-1939, ωςεκάστοτε ισχύει». 

3. Στον πίνακα του άρθρου 48 του ισχύοντος Ο.Ε.Υ. υπό τον τίτλο «Προϊστάμενος Γενικής Διεύθυνσης Τεχνικών 
Υπηρεσιών» και αμέσως στην συνέχεια του τμήματος του πίνακα υπό το στοιχείο «1. Αυτοτελές Τμήμα Διαχείρισης 
Κοιμητηρίων» παρεμβάλλεται νέο τμήμα πίνακα που απεικονίζει τα στοιχεία Διοικητικής ενότητας (Οργανική Μο¬ 
νάδα) και Προσωπικού Μονίμου καθώς και Αορίστου Χρόνου σε διακριτή για το καθένα στήλη, ως εξής: 



Διοικητική Ενότητα 
(Οργανική Μονάδα) 

Μόνιμοι 

Αορίστου Χρόνου 

ΙΑ 

ΑυτοτελέςΤμήμα Εποπτείας 
και Εκμετάλλευσης 
Λιμενικής Ζώνης (Λιμενικό Γραφείο 
Δήμο Θεσσαλονίκης) 

ΠΕ ή ΤΕ όλων των Ειδικοτήτων 
όπως αυτές ορίζονται στα άρθρα 
43 έως 45 του ισχύοντος ΟΕΥ 
του Δήμο Θεσσαλονίκης 

ΠΕ ήΤΕ όλων των Ειδικοτήτων 
όπως αυτές ορίζονται στα άρθρα 
43 έως 45 του ισχύοντος ΟΕΥ 
του Δήμο Θεσσαλονίκης 


Η απόφαση αυτή να δημοσιευθεί στην Εφημερίδα της Κυβερνήσεως. 


Θεσσαλονίκη, 10 Απριλίου 2017 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 


ΝΙΚΗΤΑΣ ΦΡΑΓΚΙΣΚΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 475/28.04.2017 


Αριθ. 20609 _ (3) 

Ανώτατο όριο επιτρεπόμενων ημερών κίνησης εκτός έδρας στο Ν.Π.Δ.Δ. «Μουσείο Φωτογραφίας Καλα¬ 
μαριάς "ΧΡΗΣΤΟΣ ΚΑΛΕΜΚΕΡΗΣ"» Δήμου Καλαμαριάς Νομού Θεσσαλονίκης για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 του ν. 3852/2010 (ΦΕΚ 87/Α/7-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 2 παρ. 3 του ν. 2685/1999 «Κάλυψη δαπανών μετακινούμενων υπαλλήλων εντός και 
εκτός Επικράτειας και άλλες διατάξεις», όπως τροποποιήθηκε και ισχύει. 

3. Τις διατάξεις του άρθρου 25 παρ. 6 του ν. 2738/1999 «Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλλες διατάξεις. 

4. Τις διατάξειςτου άρθρου 9 παρ. 1 του ν. 3833/ 2010 (ΦΕΚ 40/Α') «Προστασία της εθνικής οικονομίας - επείγοντα 
μέτρα για τη αντιμετώπιση της δημοσιονομικής κρίσης». 

5. Τις διατάξεις του άρθρου 3 της υποπαραγράφου Δ.9 της παραγράφου Δ του άρθρου 2 του ν. 4336/2015 
(ΦΕΚ 94/Α') «Συνταξιοδοτικές διατάξεις - Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό 
Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδότησης». 

6. Την αριθ. πρωτ. οικ. 2/74450/ΔΕΠ/24.11.2015 εγκύκλιο του Υπουργείου Οικονομικών σχετικά με την «Παροχή 
οδηγιών για την εφαρμογή των διατάξεων της υποπαραγράφου Δ9 της παραγράφου Δ του άρθρου 2 του ν. 4336/2015 
(ΦΕΚ 94/Α ) "Δαπάνες μετακινούμενων εντός και εκτός επικράτειας"». 

7. Τις διατάξειςτου άρθρου 8 παρ. Α περ. ββτου π.δ. 142/2010 (ΦΕΚ 235/Α/27-12-2010 «Οργανισμόςτης Αποκε¬ 
ντρωμένης Διοίκησης Μακεδονίας - Θράκης». 

8. Τις διατάξεις του άρθρου 56 του ν. 4257/2014 «Επείγουσες ρυθμίσεις αρμοδιότητας Υπουργείου Εσωτερικών» 
(ΦΕΚ 93/Α/14.04.2014), καθώς και την αριθ. 4/06-02-2015 Πράξης Υπουργικού Συμβουλίου περί αποδοχής παραι¬ 
τήσεων των Γενικών Γραμματέων Αποκεντρωμένων Διοικήσεων της Χώρας» (ΦΕΚ 24/Α/ 06.02.2015). 

9. Το αίτημα με αριθ. πρωτ. 58/14-03-2017 του νομικού προσώπου δημοσίου δικαίου με την επωνυμία: «Μουσείο 
Φωτογραφίας Καλαμαριάς "ΧΡΗΣΤΟΣ ΚΑΛΕΜΚΕΡΗΣ"» Δήμου Καλαμαριάς, αναφορικά με το ανώτατο όριο επιτρεπό¬ 
μενων κατ' έτος ημερών κίνησης εκτός έδρας των υπηρετούντων στον φορέα υπαλλήλων για το έτος 2017, καθώς 
και την αιτιολογημένη πρόταση σχετικά με τις ανάγκες μετακίνησης αυτών. 

10. Το ύψος της προκαλούμενης από την απόφαση αυτή δαπάνης, όπως περιγράφεται στο ανωτέρω έγγραφο, 
ύψους 1.500,00 €, η οποία θα βαρύνει τον παρακάτω Κ.Α. 10.6422 του προϋπολογισμού οικονομικού έτους 2017, 
αποφασίζουμε: 


Ορίζουμε το ανώτατο όριο των επιτρεπομένων κατά το έτος 2017 ημερών μετακίνησης εκτός έδρας στο νομικό 
πρόσωπο δημοσίου δικαίου με την επωνυμία: «Μουσείο Φωτογραφίας Καλαμαριάς "ΧΡΗΣΤΟΣ ΚΑΛΕΜΚΕΡΗΣ"» 
Δήμου Καλαμαριάς, ως εξής: 


ΟΡΓΑΝΙΚΗ ΜΟΝΑΔΑ 

ΚΛΑΔΟΣ-ΕΙΔΙΚΟΤΗΤΑ 

ΑΡΙΘΜΟΣ ΥΠΑΛΛΗΛΩΝ 

ΗΜΕΡΕΣ ΕΚΤΟΣ ΕΔΡΑΣ 
ΑΝΑ ΥΠΑΛΛΗΛΟ 

ΔΙΟΙΚΗΤΙΚΕΣ ΥΠΗΡΕΣΙΕΣ 

ΠΕ ΙΣΤΟΡΙΚΟΣ 

1 

60 


Οι ημέρες εκτός έδρας που καθορίζονται με την παρούσα κατανέμονται ισομερώς κατά μήνα ή ανάλογα με τις 
λειτουργικές ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 


Θεσσαλονίκη, 10 Απριλίου 2017 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θί(4>6ί.αΓ 

















